Document ID: 32004D0199

32004D0199
L 064/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 февруари 2004 година
за изменение на Решение 93/52/ЕИО по отношение на признаването на някои провинции в Италия за официално свободни от бруцелоза
(нотифицирано под номер С(2004) 558)
(текст от значение за ЕИП)
(2004/199/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/68/ЕИО на Съвета от 28 януари 1991 г. за ветеринарно-санитарните изисквания относно търговията с овце и кози в рамките на Общността (1), и по-специално приложение А, глава 1, точка II от него,
като има предвид, че:
(1)
В Италия в провинциите Rieti и Viterbo (регион Lazio) бруцелозата (Brucella melitensis) е заболяване, което задължително се обявява от поне пет години.
(2)
В провинциите Rieti и Viterbo най-малко 99,8 % от стопанствата за отглеждане на овце и кози са признати официално за свободни от бруцелоза. Тези провинции поеха освен това задължението да се съобразяват с приложение А, глава 1, точка II 2 от Директива 91/68/ЕИО.
(3)
Уместно е при това положение да бъдат признати официално провинции Rieti и Viterbo като свободни от бруцелоза (Brucella melitensis).
(4)
Уместно е следователно да се промени Решение 93/52/ЕИО на Комисията от 21 декември 1992 г. за установяване на спазването от някои държави-членки или региони на изискванията относно бруцелозата (B. melitensis) и признаването им на статут на държава-членка или на регион, официално свободни от тази болест (2).
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение II към Решение 93/52/ЕИО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 27 февруари 2004 година.

Labels: 18
6